**ΑΝΑΝΕΩΣΗ ΕΓΓΡΑΦΗΣ**

Παρακαλούνται οι γονείς και οι κηδεμόνες των μαθητών που θα φοιτήσουν στην Β΄ και Γ΄ Γυμνασίου, το Σχολικό Έτος 2020-2021, να συμπληρώσουν την συνημμένη Υπεύθυνη Δήλωση Κηδεμονίας και αφού την υπογράψουν να την στείλουν στο pvalvis@yahoo.com ή στο mail@2gym-elefs.att.sch.gr. μέχρι το μεσημέρι της Τετάρτης 24 Ιουνίου. Αυτή η διαδικασία υπέχει χαρακτήρα ανανέωσης εγγραφής.

**Οδηγίες για την έκδοση υπεύθυνης δήλωσης ηλεκτρονικά από το govgr**

Μπορείτε να μπείτε στην υπηρεσία με 2 τρόπους:

* με τoυς προσωπικούς σας κωδικούς web banking σε Εθνική Τράπεζα της Ελλάδος, Τράπεζα Πειραιώς, Alpha Bank ή Eurobank
* με τους προσωπικούς σας κωδικούς πρόσβασης στο Taxisnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου)

Στη συνέχεια, θα λάβετε κωδικούς επιβεβαίωσης με SMS στο κινητό σας.

Η υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε να την αποστείλετε ηλεκτρονικά.

**Οι γονείς και οι κηδεμόνες που δεν έχουν τη δυνατότητα ηλεκτρονικής υποβολής μπορούν να την υποβάλλουν στην είσοδο του σχολείου από την Πέμπτη 18 Ιουνίου έως και την Τετάρτη 24 Ιουνίου από τις 09:00 έως τις 12:00μ.μ**

**Προσοχή!!!**

* Η Υπεύθυνη δήλωση να είναι γραμμένη με διακριτούς και ευκρινείς χαρακτήρες, ώστε να αποφευχθούν λάθη κατά τη μεταφορά των αναγραφόμενων στοιχείων στο σύστημα του Υπουργείου Παιδείας.
* Σε περίπτωση διάστασης ή διαζυγίου υποβάλλονται στη Διεύθυνση του σχολείου τα παραστατικά που αφορούν στην κηδεμονία του/της μαθητή/τριας.
* Η δήλωση ηλεκτρονικής διεύθυνσης είναι υποχρεωτική για την επικοινωνία του σχολείου με τους γονείς και κηδεμόνες.
* Συνιστάται στους γονείς των μαθητών που θα φοιτήσουν στην Γ΄ Γυμνασίου ιδιαίτερη προσοχή κατά τη συμπλήρωση της Υ.Δ.Κ ώστε τα στοιχεία. όπως της ταχυδρομικής διεύθυνσης, του mail, κ.ά. να είναι ορθά.
* Οι γονείς των αλλοδαπών μαθητών υποβάλλουν στο σχολείο μεταφρασμένο πιστοποιητικό οικογενειακής κατάστασης και ληξιαρχική πράξη γέννησης αν ο/η μαθητής/τρια είναι γεννημένος/η στην Ελλάδα.